title: Decizia (UE) 2015/1571 a Consiliului din 18 septembrie 2015 de numire a doi membri spanioli în cadrul Comitetului Regiunilor

text:
               22.9.2015

               RO

               Jurnalul Oficial al Uniunii Europene

               L 245/8

         DECIZIA (UE) 2015/1571 A CONSILIULUI
   din 18 septembrie 2015
   de numire a doi membri spanioli în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 26 ianuarie, la 5 februarie și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor dlui Alberto GARRE LÓPEZ și dlui Pedro SANZ ALONSO,

         ADOPTĂ PREZENTA DECIZIE:
   Articolul 1
   Se numesc în calitate de membri în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               D. Pedro Antonio SÁNCHEZ LÓPEZ, Presidente de la Comunidad Autónoma de la Región de Murcia

               —

               D. José Ignacio CENICEROS GONZÁLEZ, Presidente de Gobierno de la Comunidad Autónoma de La Rioja

         Articolul 2
   Prezenta decizie intră în vigoare la data adoptării.

      Adoptată la Bruxelles, 18 septembrie 2015.

            Pentru Consiliu

            Președintele

         C. DIESCHBOURG

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70


title: Decizia (UE) 2015/1639 a Parlamentului European din 29 aprilie 2015 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/176

      DECIZIA (UE) 2015/1639 A PARLAMENTULUI EUROPEAN
      din 29 aprilie 2015 privind
      descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2013, însoțit de răspunsurile centrului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a centrului cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CEE) nr. 337/1975 al Consiliului din 10 februarie 1975 privind înființarea Centrului European pentru Dezvoltarea Formării Profesionale (5), în special articolul 12a,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A8-0079/2015),

         1.

            acordă directorului Centrului European pentru Dezvoltarea Formării Profesionale descărcarea de gestiune pentru execuția bugetului centrului aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 42.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 39, 13.2.1975, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2010/268/: Decizia Băncii Centrale Europene din 6 mai 2010 privind măsurile cu caracter temporar referitoare la eligibilitatea titlurilor de creanță tranzacționabile emise sau garantate de guvernul elen (BCE/2010/3)

text:
               11.5.2010

               RO

               Jurnalul Oficial al Uniunii Europene

               L 117/102

         DECIZIA BĂNCII CENTRALE EUROPENE
   din 6 mai 2010
   privind măsurile cu caracter temporar referitoare la eligibilitatea titlurilor de creanță tranzacționabile emise sau garantate de guvernul elen
   (BCE/2010/3)
   (2010/268/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 12.1 și articolul 34.1 a doua liniuță, coroborate cu articolul 3.1 prima liniuță și cu articolul 18.2,
   întrucât:

               (1)

               În temeiul articolului 18.1 din Statutul SEBC, Banca Centrală Europeană (BCE) și băncile centrale naționale ale statelor membre a căror monedă este euro pot desfășura operațiuni de creditare cu instituțiile de credit și cu alți participanți pe piață, pe baza unor garanții corespunzătoare. Criteriile în temeiul cărora este stabilit caracterul eligibil al garanțiilor pentru operațiunile de politică monetară din Eurosistem sunt prevăzute în anexa I la Orientarea BCE/2000/7 din 31 august 2000 privind instrumentele și procedurile de politică monetară ale Eurosistemului (1) (denumită în continuare „documentația generală”).

               (2)

               În temeiul secțiunii 1.6 din documentația generală, Consiliul guvernatorilor BCE poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem. În temeiul secțiunii 6.3.1 din Documentația generală, Eurosistemul își rezervă dreptul de a stabili dacă o emisiune, un emitent, un debitor sau un garant îndeplinește cerințele sale cu privire la atingerea standardelor înalte de creditare, pe baza oricăror informații pe care le consideră relevante.

               (3)

               Există circumstanțe excepționale care primează pe piața financiară, generate de poziția fiscală a guvernului elen, și în legătură cu care au existat discuții pentru adoptarea unui plan de adaptare susținut de statele membre din zona euro și Fondul Monetar Internațional. Totodată, există o perturbare a evaluării normale de către piețe a titlurilor de valoare emise de guvernul elen cu efecte negative asupra stabilității sistemului financiar. Această situație excepțională impune o adaptare promptă și temporară a cadrului politicii monetare a Eurosistemului.

               (4)

               Consiliul guvernatorilor a analizat faptul că guvernul elen a aprobat un program de adaptare economică și financiară pe care l-a negociat cu Comisia Europeană, BCE și Fondul Monetar Internațional, precum și angajamentul profund al guvernului elen de a pune pe deplin în aplicare acest program. Totodată, Consiliul guvernatorilor a analizat, din perspectiva gestionării riscului de credit din Eurosistem, efectele unui asemenea program asupra titlurilor de valoare emise de guvernul elen. Consiliul guvernatorilor apreciază ca adecvat acest program, astfel încât, din perspectiva gestionării riscului de credit din Eurosistem, titlurile de creanță tranzacționabile emise sau garantate de guvernul elen mențin un standard de calitate suficient pentru păstrarea eligibilității ca garanție pentru operațiunile de politică monetară din Eurosistem, separat de orice evaluare externă a creditului. Aceste evaluări pozitive constituie temeiul acestei măsuri excepționale și temporare de suspendare menite să contribuie la funcționarea eficientă a instituțiilor financiare și, pe această cale, la stabilitatea sistemului financiar în ansamblu și la protejarea clienților instituțiilor respective. Cu toate acestea, BCE ar trebui să monitorizeze cu atenție angajamentul profund și pe termen lung al guvernului elen de a pune pe deplin în aplicare programul de ajustare economică și financiară care stă la baza acestor măsuri va fi monitorizat îndeaproape de BCE.

               (5)

               Această măsură excepțională a fost adoptată și anunțată public de către Consiliul guvernatorilor la 3 mai 2010. Aceasta va fi aplicată temporar, până când Consiliul guvernatorilor va aprecia că stabilitatea sistemului financiar permite aplicarea normală a mecanismului prevăzut de Eurosistem pentru operațiunile de politică monetară,

         ADOPTĂ PREZENTA DECIZIE:
   Articolul 1
   Suspendarea anumitor dispoziții din documentația generală
   (1)   În conformitate cu articolele 2 și 3, se suspendă cerințele minime prevăzute de Eurosistem referitoare la pragurile de calitate a creditelor, astfel cum sunt prevăzute de normele privind Mecanismul Eurosistemului de evaluare a creditelor pentru activele tranzacționabile din secțiunea 6.3.2 din documentația generală.
   (2)   În cazul oricărei discrepanțe între prezenta decizie și documentația generală, prevalează prezenta decizie.
   Articolul 2
   Caracterul continuat de garanție eligibilă al titlurilor de creanță tranzacționabile emise de către guvernul elen
   Pragul prevăzut de Eurosistem cu privire la calitatea creditelor nu este aplicabil în cazul titlurilor de creanță tranzacționabile emise de către guvernul elen. Astfel de active constituie garanții eligibile în sensul operațiunilor de politică monetară din Eurosistem, indiferent de ratingul lor extern al creditelor.
   Articolul 3
   Caracterul continuat de garanție eligibilă al titlurilor de creanță tranzacționabile garantate de către guvernul elen
   Pragul prevăzut de Eurosistem cu privire la calitatea creditelor nu este aplicabil în cazul titlurilor de creanță tranzacționabile emise de entități cu sediul în Grecia și garantate în totalitate de către guvernul elen. O garanție asigurată de guvernul elen va continua să facă obiectul cerințelor prevăzute în secțiunea 6.3.2 din documentația generală. Astfel de active constituie garanții eligibile în sensul operațiunilor de politică monetară din Eurosistem, indiferent de ratingul lor extern al creditelor.
   Articolul 4
   Intrarea în vigoare
   Prezenta decizie intră în vigoare la 6 mai 2010.

      Adoptată la Lisabona, 6 mai 2010.

            Președintele BCE

         Jean-Claude TRICHET

      (1)  JO L 310, 11.12.2000, p. 1.


title: Decizia Consiliului din 2 iunie 2005 privind încheierea unui Acord-cadru între Comunitatea Europeană și Republica Albania de stabilire a principiilor generale ale participării Republicii Albania la programele comunitare

text:
Anunţ juridic important

|

32005D0524

Jurnalul Oficial L 192 , 22/07/2005 p. 0078 - 0079

		20050602Decizia Consiliuluidin 2 iunie 2005privind încheierea unui Acord-cadru între Comunitatea Europeană și Republica Albania de stabilire a principiilor generale ale participării Republicii Albania la programele comunitare(2005/524/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 13, 71, 80, 95, 127, 137, 149, 150, 151, 152, 153, 157, 166, 175, 280 și 308, coroborate cu articolul 300 alineatul (2) primul paragraf a doua teză, alineatul (3) al doilea paragraf și alineatul (4),având în vedere propunerea Comisiei,având în vedere avizul conform al Parlamentului European [1],întrucât:(1) Consiliul European de la Salonic din iunie 2003 a aprobat "Agenda de la Salonic pentru Vestul Balcanilor: către integrarea europeană", care a prevăzut că programele comunitare vor fi deschise țărilor din Procesul de stabilizare și asociere, în conformitate cu principiile stabilite pentru participarea țărilor candidate.(2) Comisia a propus, în comunicarea sa "Pregătirea participării țărilor din Balcanii de Vest la programele și agențiile comunitare", încheierea cu Albania, Bosnia și Herțegovina, Croația, Fosta Republică Iugoslavă Macedonia și, respectiv, cu Serbia și Muntenegru a unui Acord-cadru de stabilire a principiilor generale ale participării acestora la programele comunitare.(3) În conformitate cu directivele de negociere adoptate de către Consiliu la 29 aprilie 2004, Comisia a negociat cu Republica Albania, în numele Comunității, un Acord-cadru de stabilire a principiilor generale ale participării Republicii Albania la programele comunitare.(4) Acest acord a fost semnat, în numele Comunității, la 22 noiembrie 2004 la Bruxelles, sub rezerva încheierii acestuia la o dată ulterioară.(5) În ceea ce privește anumite programe care intră sub incidența acordului, tratatul nu prevede alte atribuții decât cele prevăzute la articolul 308.(6) Modalitățile și condițiile aplicabile participării Republicii Albania la programele comunitare, în special contribuția financiară care urmează a fi vărsată, trebuie stabilite de către Comisie în numele Comunității. În acest scop, Comisia trebuie să fie asistată de un comitet special numit de Consiliu.(7) Republica Albania poate solicita asistență financiară pentru a participa la programele comunitare în temeiul Regulamentului (CE) nr. 2666/2000 al Consiliului din 5 decembrie 2000 privind asistența acordată Albaniei, Bosniei și Herțegovinei, Croației, Republicii Federale Iugoslavia și Fostei Republici Iugoslave Macedonia [2] sau al oricărui alt regulament similar care prevede asistență externă comunitară pentru Republica Albania și care poate fi adoptat ulterior.(8) Aplicarea acordului va fi reexaminată periodic.(9) Acordul trebuie aprobat,DECIDE:Articolul 1Acordul-cadru între Comunitatea Europeană și Republica Albania de stabilire a principiilor generale ale participării Republicii Albania la programele comunitare se aprobă, în numele Comunității.Textul acordului se atașează la prezenta decizie [3].Articolul 2(1) Comisia este împuternicită să stabilească, în numele Comunității, modalitățile și condițiile aplicabile participării Republicii Albania la un program dat, în special contribuția financiară care urmează a fi vărsată. Comisia este asistată în îndeplinirea acestei sarcini de către un comitet special numit de Consiliu.(2) În cazul în care Republica Albania solicită asistență externă, se aplică procedurile prevăzute de Regulamentul (CE) nr. 2666/2000 și de orice alt regulament similar, care prevede asistență externă comunitară pentru Republica Albania și care poate fi adoptat ulterior.Articolul 3După trei ani cel mai târziu de la data intrării în vigoare a acordului, iar ulterior la fiecare trei ani, Comisia examinează punerea în aplicare a acordului și prezintă un raport Consiliului. Acest raport poate fi însoțit, dacă este cazul, de propuneri corespunzătoare.Articolul 4Președintele Consiliului procedează, în numele Comunității, la notificările prevăzute la articolul 10 din acord.Adoptată la Luxemburg, 2 iunie 2005.Pentru ConsiliuPreședinteleL. Frieden[1] Aviz emis la 10 mai 2005 (nepublicat încă în Jurnalul Oficial).[2] JO L 306, 7.12.2000, p. 1. Regulament, astfel cum a fost modificat prin Regulamentul (CE) nr. 2415/2001 (JO L 327, 12.12.2001, p. 3).[3] JO L 192, 22.7.2005, p. 2.--------------------------------------------------


title: Decizia (UE, Euratom) 2016/1763 a Consiliului din 29 septembrie 2016 de numire a trei membri în cadrul Curții de Conturi

text:
               4.10.2016

               RO

               Jurnalul Oficial al Uniunii Europene

               L 269/13

         DECIZIA (UE, Euratom) 2016/1763 A CONSILIULUI
   din 29 septembrie 2016
   de numire a trei membri în cadrul Curții de Conturi
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (2),
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerile prezentate de Republica Cipru, Malta și Republica Portugheză,
   având în vedere avizele Parlamentului European (1),
   întrucât:

               (1)

               Mandatul domnului Louis GALEA a expirat la 6 mai 2016.

               (2)

               Mandatul domnului Lazaros S. LAZAROU urmează să expire la 1 noiembrie 2016.

               (3)

               Prin scrisoarea din data de 20 mai 2016, domnul Vítor Manuel da SILVA CALDEIRA și-a anunțat demisia.

               (4)

               Ar trebui, prin urmare, să fie numiți noi membri,

         ADOPTĂ PREZENTA DECIZIE:
   Articolul 1
   (1)   Domnul Leo BRINCAT este numit în calitatea de membru în cadrul Curții de Conturi, pentru perioada cuprinsă între 1 octombrie 2016 și 30 septembrie 2022.
   (2)   Domnul Lazaros S. LAZAROU este numit în calitatea de membru în cadrul Curții de Conturi, pentru perioada cuprinsă între 2 noiembrie 2016 și 1 noiembrie 2022.
   (3)   Domnul Joăo Alexandre TAVARES GONÇALVES DE FIGUEIREDO este numit în calitatea de membru în cadrul Curții de Conturi, pentru perioada cuprinsă între 1 octombrie 2016 și 28 februarie 2018.
   Articolul 2
   Prezenta decizie intră în vigoare la data adoptării.

      Adoptată la Bruxelles, 29 septembrie 2016.

            Pentru Consiliu

            Președintele

         P. ŽIGA

      (1)  Avizele din 13 septembrie 2016 (nepublicate încă în Jurnalul Oficial).